Etre miz Genver ha miz Gwengolo 1990 e voe embannet teir fladenn EP gant Ride : Ride, Play ha Fall, hag a voe merzet koulz evit ar sonerezh a oa enno hag an doare ma oant kinniget (skeudennoù). Daoust ma ne rejont ket kalz berzh a-fet kenwerzh e voent priziet mat gant ar vurutellerien. An div bladenn gentañ a voe strollet hag embannet e CD e 1992 hag an trede hini a voe ouzhpennet en o fladenn vras gentañ, Nowhere, deuet er-maez e miz Here 1990. Enni e klever tonioù evel Vapour Trail pe Dreams burn downhag a oa e-touez ar re a blije ar muiañ do arvesterien. 